钦定古今图书集成/明伦汇编/闺媛典/第064卷 > 后邨妇〈梅峰寺前女朝天社边女附〉
## 钦定古今图书集成/明伦汇编/闺媛典/第064卷 > 后邨妇〈梅峰寺前女朝天社边女附〉

按《莆田县志》：后村一妇人，容色甚盛，贼诱之不从，延
颈受刃。贼不忍，置之房，自毁其面，贼犹恋恋，氏请死，
以火自焚，其面皮如癞，贼舍之。又梅峰寺前有一女
子，抗贼不屈，手足钉于壁以死。朝天社边槐树下有
女与父同执，贼欲质其父，女曰：“吾女流，无能为也，放
吾父，乃可得赎金。”贼信之，出其父，女以身死。